Hond beseer toe vliegtuig noodlanding maak op strandFoto: NSRI Daniel Heiman, woordvoerder van die Nasionale Seereddingsinstituut (NSRI), sê ‘n 23-jarige Italiaanse vlieënier het ŉ opleidingsvlug ondergaan toe hy rook by die vliegtuig sien uitborrel het en op die Blue Water Bay-strand ŉ noodlanding gemaak het. “Die vlieënier is nie beseer nie maar ŉ hond is beseer. Dit blyk dat ŉ man met sy hond op die strand gestap het. Die hond is deur die vliegtuig getref toe dit geland het en het ŉ snywond aan sy oog en aan sy linkerbeen opgedoen. Die hond is deur die polisie na ŉ veearts geneem en sal na verwagting volkome herstel,” volgens Heiman.